**Opis poslova**

**ANGAŽOVANJE ORGANIZACIJE CIVILNOG DRUŠTVA/KONSULTANTSKOG SUBJEKTA**

**Sprovođenje LNOB (*Leave No One Behind – Nikoga ne zapostaviti)*  socijalnog mapiranja i kreiranja politike zasnovane na dokazima**

**u Gradu Prnjavoru, s fokusom na usluge dnevnog centra za djecu s poteškoćama u razvoju**

1. **Pozadina**

Jedinice lokalne samouprave sa Zapadnog Balkana suočavaju se sa socio-ekonomskim izazovima, a ekonomska konsolidacija je spora i dopire samo do jednog dijela stanovništva. Uprkos reformama u oblasti vladavine prava i ljudskih prava, mnogi na Zapadnom Balkanu doživljavaju višestruku diskriminaciju na osnovu spola, jezika, etničke pripadnosti, starosti ili seksualne orijentacije. Tradicionalne uloge i predrasude ukorijenjene su duboko u društvu i utiču na politički diskurs. Pravna infrastruktura je za podsticanje rodne ravnopravnosti u zemljana Zapadnog Balkana je uspostavljena, međutim, u praksi žene i dalje zaostaju u pogledu jednakih mogućnosti i učešća u ekonomskom sistemu, zapošljavanju i obrazovanju. Takođe, pripadnici ranjivih grupa često nemaju dovoljno znanja o socijalnim pravima i pristupu socijalnim uslugama, obrazovanju i zdravstvenoj zaštiti i uglavnom zavise od pomoći države. Institucije, a posebno lokalne samouprave, do sada nisu bile u stanju da dovoljno podrže navedene grupe ljudi i stvore adekvatne uslove za jednak pristup socijalnim pravima i socijalnim uslugama svim ugroženim grupama. Nadalje, lokalni akteri ne posjeduju dovoljno znanja za provođenje socijalnog mapiranja i dobijanje podataka potrebnih za uključivanje u planiranje i razvoj politike zasnovane na dokazima usmjerenih na potrebe ovih grupa.

Socijalno mapiranje je temeljna metoda za predstavljanje znanja o prostorima i ljudima koji u njima žive. Socijalno mapiranje pomaže lokalnim samoupravama da razviju prilagođene lokalne politike i mjere socijalne zaštite koje se bave specifičnim potrebama ugroženih grupa građana. Socijalno mapiranje kao metodu koriste socijalni radnici i drugi profesionalci za prikupljanje podataka o potrebama različitih LNOB (*Leave No One Behind – Nikoga ne zapostaviti*) ciljnih ugroženih grupa stanovništva i identifikaciju dostupnosti i pristupačnosti socio-ekonomskih resursa u zajednici (npr. škole, socijalne službe, javni prostori, putevi itd.). Upoređujući znanje stečeno iz ove dvije perspektive, lokalne samouprave bi bile u mogućnosti da identifikuju nedostatke i predlože odgovarajuća rješenja. Štaviše, ovaj proces olakšava saradnju između jedinica lokalne samouprave, institucija i lokalnih organizacija.

Imajući u vidu navedeno, NALAS (Mreža asocijacija lokalnih vlasti jugoistočne Evrope) i njene članice - asocijacije lokalnih vlasti sa Zapadnog Balkana, podržat će ukupno 10 JLS u sprovođenju LNOB socijalnog mapiranja u okviru projekta „Regionalna saradnja za bolju socijalnu inkluziju na lokalnom nivou“, koji se realizuje u saradnji sa GIZ-om (Deutsche Gesellschaft fur Internationale Zusammenarbeit) u ime Federalnog ministarstva za ekonomsku saradnju i razvoj (BMZ). Metodologija LNOB socijalnog mapiranja je već testirana i implementirana u 16 JLS sa Zapadnog Balkana u okviru prethodne faze projekta. Stoga će konsolidovana metodologija sada biti ponuđena JLS uz tehničku pomoć koju pružaju iskusne lokalne organizacije civilnog društva ili konsultantske kompanije.

Imajući u vidu navedeno, Savez opština I gradova Repulike Srpske objavljuje Javni poziv za iskusnu **organizaciju civilnog društva/konsultantski subjekat** koja će sprovesti LNOB socijalno mapiranje na području Grada Prnjavora, s fokusom na usluge **dnevnog centra** za djecu s poteškoćama u razvoju, s posebnim fokusom na žene/djevojčice kao dio ove grupe stanovništva. Takođe, odabrana organizacija civilnog društva /konsultantska kompanija će **podržati Grad Prnjavor u kreiranju politika zasnovanih na dokazima.**

1. **Ciljevi zadatka**

Sveukupni cilj zadatka je doprinijeti socijalnoj inkluziji ugroženih grupa, poboljšanju kvaliteta života kao i poticanju društvene kohezije na lokalnom nivou promovisanjem lokalizacije Agende 2030 i njenih ciljeva, posebno principa LNOB (Nikoga ne zapostaviti) na lokalnom nivou.

Specifični **ciljevi** zadatka su:

* + 1. Doprinijeti boljem osmišljavanju lokalnih politika socijalne zaštite za ugrožene grupe u skladu sa nacionalnim razvojnim planovima
    2. Podržati Grad Prnjavor u implementaciji metodologije LNOB socijalnog mapiranja u koordinaciji sa osobljem Gradske uprave. Metodologija je razrađena u okviru NALAS online kursa „LNOB socijalno mapiranje i kreiranje politika zasnovanih na dokazima”.
    3. Podržati Grad Prnjavor u razvoju preporuka politika zasnovanih na nalazima socijalnog mapiranja i u skladu sa prioritetnim ciljevima održivog razvoja i odgovarajućim ciljevima.
    4. Podržati Grad Prnjavor u integraciji nalaza i preporuka u odgovarajući program socijalne zaštite.

1. **Odgovornosti i rezultati**

Odgovornosti organizacije civilnog društva /Konsultantskog subjekta su sljedeće:

**Upoznati se sa metodologijom LNOB socijalnog mapiranja** kroz učešće na NALAS online kursu „LNOB socijalno mapiranje i kreiranje politika zasnovanih na dokazima”. Zaposleni Grada Pranjavora kao i predstavnici **Dnevnog centra za djecu sa smetnjama u razvoju “Neven” Grada Prnjavor** takođe će pohađati ovaj kurs. Kurs se sastoji od četiri modula i trajat će četiri sedmice, tokom juna 2023. godine. Organizacija civilnog društva/Konsultantski subjekt će osigurati primjenu znanja i metodologije kursa u kreiranju politike zasnovane na dokazima, prilagođenom lokalnom kontekstu.

**Izraditi koncept i akcionog plana za provođenje socijalnog mapiranja i kreiranja politika u Gradu Prnjavor.** Kreiranje politika zasnovanih na dokazima će odgovoriti na potrebe djece s poteškoćama u razvoju **sa fokusom na potrebe djevojčica s poteškoćama u razvoju.** U bliskim konsultacijama sa predstavnicima Grada Prnjavor, Organizacija civilnog društva/Konsultantski subjekt će izraditi Koncept za sprovođenje aktivnosti socijalnog mapiranja i kreiranja politika. Koncept će uključivati akcioni plan i neophodne instrumente istraživanja razvijene u skladu sa šablonima ponuđenim u okviru online kursa za učenje o socijalnom mapiranju. Instrumenti istraživanja će odražavati specifične potrebe djevojčica. Prilikom konceptualizacije (početak jula – sredina septembra 2023) u obzir treba uzeti i trenutni status i kapacitete **Dnevnog centra za djecu sa smetnjama u razvoju “Neven”** Grada Prnjavor. Koncept i akcioni plan koji budu razvijeni će odobriti Grad Prnjavor i Savez opština I gradova Republike Srpske.

**Sprovesti socijalno mapiranje** na terenu, u skladu sa odobrenim Konceptom i Akcionim planom. Organizacija civilnog društva /Konsultantski subjekt treba osigurati da se relevantno znanje o metodologiji socijalnog mapiranja primjenjuje i prenese na tim terenskih anketara. Nekoliko fokus grupa će osigurati provjeru prikupljenih podataka i razjašnjenje otvorenih pitanja. Redovni koordinacijski sastanci će se održavati sa predstavnicima Grada Prnjavor i predstavnicima Saveza opština I gradova Republike Srpske. Terenske aktivnosti socijalnog mapiranja će se provoditi od 15. septembra do 15. decembra 2023. godine.

**Analiza podataka i izrada Izvještaja o socijalnom mapiranju**

Podatke dobijene iz terenskih aktivnosti socijalnog mapiranja u Gradu Prnjavoru će obraditi i analizirati Organizacija civilnog društva/Konsultantski subjekt, naglašavajući ključne nalaze LNOB-a i preporuke politika. Posebna pažnja će se posvetiti identifikaciji potreba djevojčica s poteškoćama u razvoju i dizajniranju mjera i preporuka politika za ovu konkretnu ciljnu grupu. Prije finalizacije Izvještaja o socijalnom mapiranju, sadržaj se mora konsultovati i usaglasiti s gradskim zvaničnicima i drugim zainteresovanim stranama. Izvještaj se izrađuje u skladu sa uputstvima i šablonima za analizu podataka i pripremu izvještaja o socijalnom mapiranju, razrađenim u okviru online kursa o socijalnom mapiranju. Izvještaj odobravaju Grad Prnjavor i Savez opština I gradova Republike Srpske. Izvještaj će biti pripremljen na engleskom jeziku za potrebe projekta, kao i na lokalnom jeziku za potrebe Grada Prnjavora i Saveza opština I gradova Republike Srpske. Izvještaj o socijalnom mapiranju će biti pripremljen, konsultovan i odobren od strane Grada Prnjavora i Saveza opština I gradova Republike Srpske do sredine marta 2024. godine.

**Integracija preporuka u lokalne politike socijalne zaštite.** Organizacija civilnog društva /Konsultantski subjekat će pomoći Gradu Prnjavoru u integraciji nalaza i preporuka izvještaja o socijalnom mapiranju u preporuke i mjere koje će biti integrisane u lokalne politike i strategije socijalne zaštite. Ovaj proces će se koordinirati i planirati zajedno sa predstavnicima Grada Prnjavor po zakonskim i lokalnim procedurama. Proces integracije preporuka politike će se završiti do kraja aprila 2024.godine.

Organizacija civilnog društva/Konsultantski subjekat će osigurati redovnu koordinaciju aktivnosti i blisku saradnju sa Gradom Prnjavorom i Savezom opština I gradova Republike Srpske. Ovo podrazumijeva brzu, transparentnu i redovnu koordinaciju sa partnerima za implementaciju projekta i saradnju kako bi se osigurao efikasan i djelotvoran doprinos socijalnog mapiranja cjelokupnom procesu implementacije projekta.

Predstavnici Organizacije civilnog društva/Konsultantskog subjekta mogli bi biti pozvani na završnu projektnu konferenciju koja će biti organizovana u junu 2025. godine.

**Aktivnosti:**

* 1. Učešće i savladavanje online kursa o socijalnom mapiranju
  2. Izrada koncepta i akcionog plana za sprovođenje socijalnog mapiranja definisanjem instrumenata prikupljanja podataka i obima istraživanja, sa fokusom na djevojčice. Socijalno mapiranje će se provoditi u koordinaciji sa Gradom Prnjavorom.
  3. Angažovan i obučen tim terenskih anketara.
  4. Terenske aktivnosti socijalnog mapiranja provode se u skladu sa metodologijom razrađenom u okviru online kursa o socijalnom mapiranju.
  5. Izvještaj o socijalnom mapiranju razvijen sa glavnim nalazima, zaključcima i preporukama odobrenim od strane Grada Prnjavor. Izvještaj se priprema na engleskom i lokalnom jeziku.
  6. Preporuka socijalnog mapiranja integrisana u lokalne politike Grada Prnjavor.
  7. Izvještaj o zadatku odobren od strane Saveza opština I gradova Republike Srpske.

Organizacija civilnog društva /Konsultantski subjekt je u obavezi da koordinira sve aktivnosti ovog Projektnog zadatka kroz redovnu komunikaciju sa Savezom opština I gradova Republike Srpske i zaposlenima gradske uprave odgovornim za socijalno mapiranje.

1. **Vremenski okvir**

|  |  |
| --- | --- |
| **Aktivnost** | **Period** |
| Pregled sadržaja e kursa na temu “LNOB socijalno mapiranje i kreiranje politika zasnovanih na dokazima” I savladavanje metodologije što je dio e kursa | 20. juni – 15. juli 2023. |
| Učešće u online kursu na temu “LNOB socijalno mapiranje i kreiranje politika zasnovanih na dokazima” | 6. juni – 1. juli 2023. |
| Priprema (konceptualizacija) za provođenje socijalnog mapiranja - Izrada koncepta i akcionog plana za provođenje socijalnog mapiranja i kreiranja politika. | 1. juli – 15. septembar 2023. |
| Provođenje LNOB socijalnog mapiranja (terenske aktivnosti za prikupljanje podataka korištenjem upitnika, angažman tima terenskih anketara i vođenje fokus grupa) | 15. septembar – 15. decembar 2023. |
| Analiza podataka i izrada Izvještaja o socijalnom mapiranju | 3. januar – 15. mart 2024. |
| Integracija preporuka politike u lokalne politike socijalne zaštite (akcioni plan/program ili slično) | 15. mart – 26. april 2024. |
| Priprema izvještaja o zadatku | 15. maj 2024. |

Gornja tabela daje informacije o okvirnom vremenskom okviru za implementaciju aktivnosti.

1. **Koncept usluge, struktura tima i profil** organizacije civilnog društva / **profil konsultantskog subjekta**
   1. Koncept usluge

Socijalno mapiranje je metoda koju obično koriste socijalni radnici i drugi profesionalci kako bi mapirali distribuciju socio-ekonomskih resursa (npr. dostupnost zdravstvenih usluga, socijalnih usluga ili neprofitnih pružatelja usluga u datoj lokalnoj zajednici) i također prikupljali podatke o potrebama ugroženih grupa stanovništva koje žive u lokalnoj zajednici. Ovaj koncept je nadograđen integracijom principa Leave No One Behind (LNOB) u metodologiju socijalnog mapiranja. Testiran je i proširen u 16 lokalnih samouprava zapadnog Balkana. Očekivanja od nadograđene i konsolidirane metodologije su da će omogućiti općinama/gradovinma i drugim institucijama da shvate ne samo ko su ugrožene grupe stanovnika, već i koje su njihove potrebe (kako bi se bolje odgovorilo na njih) i razumiju koji od faktora rizika najviše na njih utiču. Razumijevanjem osnovnih uzroka složenih društvenih pitanja, lokalne vlasti bi mogle predložiti ciljanije mjere i fokusirati se na najhitnija pitanja.

U okviru ovog zadatka, očekuje se da će Organizacija civilnog društva /Konsultantski subjekt izvršiti socijalno mapiranje za usluge dnevnog centra za djecu s poteškoćama u razvoju na teritoriji Grada Prnjavor, kako bi se identifikovale njihove potrebe naspram faktora rizika i predložile preporuke koje će biti integrisane u lokalne politike socijalne zaštite, usklađene sa Ciljevima održivog razvoja i Agendom 2030.

* 1. Struktura tima

Organizacija civilnog društva /Konsultantski subjekat treba da obezbijedi **jednog višeg eksperta** koji će biti odgovoran za ukupnu koordinaciju i implementaciju socijalnog mapiranja u Gradu Prnjavoru. Viši ekspert će voditi **grupu terenskih anketara**, analizirati prikupljene podatke i pripremiti Izvještaj o socijalnom mapiranju uz konsultacije sa osobljem Gradske uprave. Organizacija civilnog društva/Konsultantski subjekat osigurava raspolaganje timom terenskih anketara. Viši ekspert je takođe odgovoran za pružanje pomoći službenicima Grada Prnjavor u procesu kreiranja politika i transformaciju podataka i nalaza socijalnog mapiranja u preporuke, kao i njihovu integraciju u lokalne politike socijalne zaštite.

Viši ekspert je odgovoran za opštu koordinaciju svih aktivnosti vezanih za provođenje i primjenu metodologije socijalnog mapiranja u Gradu Prnjavoru. On/ona će djelovati kao veza između Saveza opština I gradova Republike Srpske i organizacije civilnog društva /konsultantskog subjekta.

* 1. Profili
     1. Profil **organizacije civilnog društva /konsultantskog subjekta** će pružiti čvrste dokaze za:
* najmanje **6 godina iskustva** u oblasti lokalne samouprave, poželjno u oblasti socijalne zaštite.
* najmanje **5** **javnih anketa** sprovedenih za lokalne samouprave, po mogućnosti u vezi sa temama socijalne zaštite ili pružanja usluga u JLS.
* Sprovedena najmanje 2 LNOB socijalna mapiranja u lokalnim samoupravama smatrat će se prednošću.
  + 1. Profil višeg **eksperta** će pružiti čvrste dokaze za znanje o razvoju, organizaciji, procedurama i sprovođenju procesa javnog anketiranja, tačnije:
* Profesionalno iskustvo od **najmanje 6 godina u istraživačkom i anketnom radu** u oblasti socijalne zaštite, nacionalnih i lokalnih politika socijalne zaštite, ranjivih grupa i izrade strategija, uključujući prikupljanje podataka na terenu i online, analizu podataka pomoću SPSS-a ili sličnih programa za analizu podataka.
* Sprovedena najmanje 2 LNOB socijalna mapiranja u lokalnim samoupravama smatrat će se prednošću
* Izrada najmanje **5 analitičkih izvještaja** o javnim anketama i/ili socijalnom mapiranju, uključujući glavne nalaze, unakrsne tabele i izradu preporuka za unapređenje politika i usluga socijalne zaštite na lokalnom nivou.
* Znanje i iskustvo u korištenju podataka za kreiranje politika zasnovanih na dokazima kao jedan od neophodnih koraka prije uvođenja strategija/politika socijalne zaštite na lokalnom nivou. **Razvijena najmanje 3 prijedloga politika zasnovanih na dokazima.**
* Stručno znanje o trenutnom stanju i potrebama, izazovima, trendovima i mogućnostima za poboljšanje, posebno u oblastima koje se odnose na lokalnu upravu, kao i ekonomska, socijalna i kulturna prava posebno ugroženih grupa. **Najmanje 3 godine** iskustva u radu sa lokalnim samoupravama na **ekonomskim, socijalnim i kulturnim pravima ugroženih grupa** .
* Iskustvo u radu sa asocijacijama lokalnih vlasti i JLS. **Najmanje 3 projekta** realizovana uz učešće **asocijacija lokalnih vlasti** i **JLS**.

Radno iskustvo u kontekstu Agende za održivi razvoj 2030 će se smatrati kao prednošću.

Obrazovanje

Ekspert treba posjedovati univerzitetsku diplomu u oblasti relevantnoj za javnu upravu i socijalne usluge (npr. društvene nauke, političke nauke, javna uprava, pedagogija, upravljanje ljudskim resursima ili druga relevantna oblast). Doktorat iz navedenih oblasti će se smatrati dodatnom prednošću.

Jezičke i informatičke vještine

* Potrebno je tečno poznavanje engleskog jezika, pisanog i govornog, jer se svi prateći dokumenti i konačni izvještaj o socijalnom mapiranju dostavljaju na engleskom jeziku.
* Poznavanje rada u MS Office (Word, Excel, PowerPoint).
* Iskustvo u korištenju SPSS statističkog softvera ili sličnog softvera.

Ostalo

* Ažurnost, visoka fleksibilnost, sposobnost rada u timu u kratkim rokovima i spremnost za putovanje.
* Analitičke, istraživačke, društvene i komunikacijske vještine.

1. **Ponuda**

Organizacija civilnog društva /Konsultantski subjekt treba dostaviti ponudu najkasnije **do 19. juna 2023. godine**. Prijedlog mora biti dostavljen na engleskom jeziku **putem e-maila,** [**na** info@alvrs.com](mailto:na%20info@alvrs.com) i treba da sadrži sljedeće komponente:

1. **Tehnička komponenta**

Prezentacija portfolija Organizacije civilnog društva /Konsultantskog subjekta koji potvrđuje prethodno iskustvo u provođenju anketa (kvantitativnih i kvalitativnih) i CV višeg eksperta.

* 1. **Organizacija civilnog društva /Konsultantski subjekat**
     1. Naslovna stranica, koja prikazuje naziv organizacije civilnog društva /konsultantskog subjekta, adresu i kontakt informacije;
     2. Prezentacija organizacije civilnog društva /konsultantskog subjekta i njene podobnosti za ovaj zadatak sa detaljnim opisom razumijevanja zadatka (dokazi potrebni u 5.1 i 5.3.1 ovog zadataka);
     3. Dokument o registrovanoj djelatnosti kao dokaz da je organizacija civilnog društva /konsultantski subjekt registrovana kao pravno lice;
     4. Dokumenti koji potvrđuju finansijsku sposobnost Organizacije civilnog društva / Konsultantskog subjekta.

Napomena : molim vas da grupišete sve svoje dokumente iz tačke 6.1 u jedan (1) jedan PDF dokument koji se može pretraživati.

* 1. **Prikaz stručnosti**
     1. Dostaviti CV predloženog višeg eksperta i dokaz o raspoloživosti tima terenskih anketara
     2. Referentna lista za relevantne zadatke, i
     3. Opis dokaza Profila višeg stručnjaka u skladu sa zahtjevima iz 5.1 i 5.3.2 ovog Projektnog zadatka.

Napomena : molim vas da grupišete sve svoje dokumente iz ovog dijela 6.2. u jedan (1) pojedinačni PDF dokument koji se može pretraživati.

1. **Finansijska komponenta**

Organizacija civilnog društva /Konsultantski subjekt treba da obezbijedi finansijsku ponudu sa **troškovima usluga neophodnih za postizanje svakog od rezultata,** kao i **ukupni iznos** za ovaj zadatak. Pregled troškova za svaku uslugu dat će se u Dodatku 1 ovog poziva – Troškovi usluge - socijalno mapiranje. Troškovi će biti izraženi u konvertibilnim markama (BAM), PDV je prikazan zasebno. Molimo popunite ćelije označene žutom bojom.

Troškovi u vezi sa zadatkom (koordinacija, kancelarijski materijal, komunikacija, putni troškovi i troškovi smještaja) bit će integrisani u troškove usluga za svaki od rezultata koje predloži Organizacija civilnog društva/Konsultantski subjekt.

1. **Kriteriji ocjenjivanja i bodovanje**

Odabir organizacije civilnog društva / konsultantskog subjekta izvršit će se metodom odabira zasnovanom na kvalitetu (60% tehnička komponenta i 40% finansijska komponenta).

1. **Referenca**

Referentna osoba za ovaj zadatak je Vladana Popović Đorđić, e-mail adresa: [info@alvrs.com](mailto:info@alvrs.com)

1. **Izmjena Uslova**

Savez opština i gradova Republike Srpske zadržava pravo izmjene uslova Opisa poslova a u bilo kojem trenutku prema vlastitom nahođenju.

1. **Prihvatanje i odbijanje ponuda**

Savez opština i gradova Republike Srpske ne mora nužno prihvatiti ponudu s najnižom cijenom ili bilo koju ponudu. Po sopstvenom nahođenju, Savez opština i gradova Republike Srpske zadržava pravo da odbije bilo koji ili sve primljene prijedloge i da prihvati bilo koji prijedlog za koji smatra da je povoljan, bez obzira da li se radi o prijedlogu sa najnižom cijenom ili ne. Savez opština i gradova Republike Srpske nije ni u kakvoj obavezi da dodijeli ugovor i zadržava pravo da prekine proces zahtjeva za prijedlogom u bilo koje vrijeme i da se povuče iz razgovora sa svim ili bilo kojim od organizacija civilnog društva/konsultantskog subjekta koji su se prijavili. Savez opština i gradova Republike Srpske zadržava pravo da prihvati predloženu ponudu u potpunosti ili djelimično, da odbije bilo koju ili sve ponude i da prihvati ponudu koja se smatra najpovoljnijom .

Savez općina i gradova FBiH nije u obavezi da daje informacije o procesu selekcije.

1. **Pregovaranje o ugovoru**

Savez opština i gradova Republike Srpske zadržava pravo da pregovara o određenim uslovima ugovora sa predlagačima koji su ušli u uži izbor prije konačne dodjele ugovora. Savez opština i gradova Republike Srpske takođe zadržava pravo da pregovara o određenim uslovima ugovora sa izvršiteljem posla kako ugovor napreduje.

1. **Vlasništvo**

Svi materijali, dokumenti i informacije koje su pripremili, razvili ili prilagodili Organizacija civilnog društva / Konsultantski subjekt i viši ekspert i koji su korišteni za potrebe pripreme, provođenja i provedbe aktivnosti društvenog mapiranja , kao i izvještavanja, ostaju vlasništvo Savez opština i gradova Republike Srpske. Pružalac usluga i viši ekspert saglasni su da se nijedan dio materijala za socijalno mapiranje, dokumenti i informacije ne smiju reproducirati ili distribuirati u bilo kojem obliku, ili na bilo koji način, ili pohraniti u bazu podataka ili sistem za pretraživanje, u bilo koje druge svrhe i ciljeve osim onih vezano za ovaj Opis poslova, bez prethodne dozvole Savez opština i gradova Republike Srpske.

1. **Izvještavanje**

Izvještaj o zadatku dostaviti najkasnije u roku od 15 radnih dana nakon realizacije svih aktivnosti i dostavljanja rezultata. Standardizovani format izvještaja koji će se koristiti bit će obezbijeđen.

1. **Uslovi i plaćanje**

Organizacija civilnog društva /Konsultantska jedinica biće angažovana na osnovu Ugovora o djelu i isplaćena nakon realizacije svih aktivnosti.

1. **Pokazatelji učinka**

Indikatori koji odražavaju rad eksperata su: Pravovremeno predstavljanje rezultata i ishoda, kvalitet realizacije zadatka , rezultati evaluacije učesnika i kvalitet izvještaja koji se dostavljaju referentnoj osobi ovog zadatka. Učinak stručnjaka će biti ocijenjen od strane Savez opština i gradova Republike Srpske na sesiji povratnih informacija sa organizacijom civilnog društva /konsultantskim subjektom, nakon realizacije svih aktivnosti

1. **Evaluacija**

Evaluaciju će vršiti Savez opština i gradova Republike Srpske.

**Lista dodataka:**

Dodatak 1 – Troškovi usluge - socijalno mapiranje